รู้สึกเหมือนว่ากระแสทะเลเผาริมถนนจะเริ่มโด่งดังเปิดกันพรึ่บพรั่บแชร์กันเพียบ ผมเลยพาแฟนไปจัดที่ร้าน Chills Lay แถวๆบ้าน ใกล้ๆสวนหลวงร.๙ เข้าประเด็นเลยคือน้ำจิ้มซีฟู๊ดอร่อยมาก ถ้าเจอหม้อน้ำจิ้มของเมื่อคืน มันจะเข้าเนื้อ ไม่มีกลิ่นเขียวๆของพริก ราดหอยพุ้ยข้าวรัวๆ อร่อยโคตรๆ ถ้าเจอหม้อใหม่จะเจอกลิ่นพริกหนักหน่อยแต่ก็ยังอร่อยอยู่ดี เมนูให้เลือกก็เบสิคทะเลเผาริมทางทั่วไป กุ้ง หอย ปู ปลา มาครบ ขนาดก็ปรกติ แต่ถ้าแจ๊คพอตก็จะเจอกั้งตัวใหญ่เท่าฝ่ามือ (ดูรูปประกอบ) เนื้อแน่นแฟนชอบ เรียกได้ว่าตาดีได้ตาร้ายเสียจริงๆ ชอบเวลาพนักงานเอากุ้งมาเทโครมมมมม เป็นภูเขา สรุปแล้วคือ แม้นจะไม่ใช่ร้านที่ดีที่สุด ผมเชื่อว่าเดี๋ยวก็คงมีคู่แข่งเปิดเต็มบ้านเต็มเมืองเหมือนตอนหมูกระทะบูมใหม่ๆ แต่เป็นร้านที่ผมจะกลับไปอีก เพราะผมกินแล้วอร่อย สบายใจ พนักงานสวัสดียิ้มแย้ม ร้านสะอาด ขอบคุณครับ